গণপ্রজাতন্ত্রী বাংলাদেশ সরকার

জেলা প্রশাসকের কার্যালয়, মুন্সীগঞ্জ

সাধারণ শাখা

www.munshiganj.gov.bd

জুলাই ২০২১ মাসের জেলা উন্নয়ন সমন্বয় কমিটির সভার কার্যবিবরণী:

|  |  |  |
| --- | --- | --- |
| সভাপতি | **:** | কাজী নাহিদ রসুল  জেলা প্রশাসক, মুন্সীগঞ্জ |
| সভার তারিখ | **:** | ১৮জুলাই২০২১ |
| সময় | **:** | বেলা ১০.০০ টা |
| স্থান | **:** | জুম অনলাইন প্লাটফর্ম (আইডি ৬০২২৩৮৩৭৬৮) |

সভাপতিজুম অনলাইন প্লাটফর্মে সংযুক্ত সকল সদস্যকে স্বাগত জানিয়ে সভার কার্যক্রম শুরু করেন। অতঃপর সভাপতির অনুমতিক্রমে অতিরিক্ত জেলা প্রশাসক (সার্বিক), মুন্সীগঞ্জ বিগত সভার কার্যবিবরণী পাঠ করে শুনান এবং কোন সংশোধনী না থাকায় সর্বসম্মতিক্রমে সেটি অনুমোদিত হয়। সভায় বিভিন্ন বিভাগের কার্যক্রম সম্পর্কে নিম্নোক্ত আলোচনা ও সিদ্ধান্ত গৃহীত হয়।

|  |  |  |  |
| --- | --- | --- | --- |
| **ক্রঃ** | **বিভাগ ভিত্তিক আলোচনা** | **সিদ্ধান্ত** | **বাস্তবায়নে** |
| **০১** | **জেলা পরিষদ, মুন্সীগঞ্জ:** প্রধান নির্বাহী কর্মকর্তা, **জেলা পরিষদ, মুন্সীগঞ্জ** সভায় জানান, **জেলা পরিষদ, মুন্সীগঞ্জ** কর্তৃক গৃহীত ২০২০-২০২১ অর্থ বছরে উন্নয়নমূলক মোট প্রকল্প সংখ্যা ২৭৪টি, প্রাক্কলিত মূল্য ধরা হয়েছে ১৪,৫৫,৩৮,২৬৬/-টাকা। ২০০টি CPPC এর মাধ্যমে বাস্তবায়নাধীন। ০৩টি প্রকল্পের কাজ চলছে। ২২টি প্রকল্পের ইজিপি দরপত্র আগামী ০৫/০৮/২০২১ তারিখে গ্রহণ করা হবে। ১৮ টি প্রকেল্পের NOA প্রক্রিয়াধীন। অবশিষ্ট প্রকল্পসমূহের ইজিপি দরপত্র আহ্বান প্রক্রিয়াধীন। প্রকল্পের অগ্রগতি ৪৫%। করোনাকালিন সময়ে সরকারের পক্ষ হতে ২০ লক্ষ টাকা বরাদ্দ পাওয়া গিয়েছে যার দ্বারা ২২২০ টি দু্ঃস্থ পরিবারকে খাদ্য সহায়তা প্রদান করা হয়েছে।সভাপতি **জেলা পরিষদ, মুন্সীগঞ্জ** কর্তৃক গৃহীত প্রকল্পসমূহ সঠিক সময়ে এবং কাজের গুণগতমান ঠিক রেখে সম্পন্ন করার অনুরোধ জানান। | কাজের গুণগত মান ঠিক রেখে নির্ধারিত সময়ের মধ্যে চলমান প্রকল্পের কাজ সম্পন্ন করতে হবে। | ১। প্রধান নির্বাহী কর্মকর্তা, জেলা পরিষদ, মুন্সীগঞ্জ |
| **০২** | **উপ-পরিচালক, স্থানীয় সরকার:** কার্যপত্র হতে জানা যায়,২০২০-২১ অর্থ বছরের এলজিএসপি-৩এর আওতায় বিবিজি ১ম কিস্তি ও পিবিজির ৯,১০,৬৫,৯১৯/- টাকা বরাদ্দ প্রদান করা হয়েছে ৪২২ টি প্রকল্প গ্রহণ করা হয়েছে। ১০৮ টি প্রকল্প বাস্তবায়িত হয়েছে। ১৫৭ টি প্রকল্পের কাজ চলমান। সভাপতিযথাসময়ে প্রকল্পসমূহ গ্রহণ ও সমাপ্ত করার জন্য সংশ্লিষ্টদের অনুরোধ জানান। | উপজেলা, ইউনিয়ন পরিষদ ও পৌরসভার উন্নয়নমূলক কার্যক্রম নিয়মিত তদারকি করতে হবে। | ১। উপ-পরিচালক, স্থানীয় সরকার, মুন্সীগঞ্জ  ২। উপজেলা নির্বাহী অফিসার (সকল), মুন্সীগঞ্জ |
| **০৩** | **মুন্সীগঞ্জ পৌরসভাঃ** মেয়র, মুন্সীগঞ্জ পৌরসভা জানান,মুন্সীগঞ্জ পৌরসভার ২০২০-২০২১ অর্থবছরের উন্নয়ন সহায়তা ও রাজস্ব তহবিলের আওতায় ১১ টি প্রকল্প কাজের টেন্ডার আহবান করা হয়। যার প্রাক্কলিত মূল্য ৩,৫৪,২০,১৮৬/- টাকা। সবকটি প্রকল্পের কার্যাদেশ প্রদান করা হয়েছে। তন্মধ্যে ৯ টি প্রকল্পের ১০০% কাজ সম্পন্ন হয়েছে এবং অবশিষ্ট প্রকল্পের কাজ চলমান আছে। গুরুত্বপূর্ণ নগর অবকাঠামো উন্নয়ন প্রকল্প (ফেজ-২) এর আওতায় ১০টি প্যাকেজের মোট প্রাক্কলিত ব্যয় ৮,৩২,৯৫,০১৩/- টাকা। উক্ত দরপত্র সমূহের কার্যাদেশ প্রদান করা হয়েছে। প্রকল্পের অগ্রগতির হার ৬৫%। এছাড়াও পৌর শিশুপার্ক এর নির্মান কাজ ৪০%। ঈদ উপলক্ষে ৮০০০ পরিবারকে খাদ্য সহায়তা প্রদান করা হবে।সভাপতি **মুন্সীগঞ্জ পৌরসভা** কর্তৃক গৃহীত প্রকল্পসমূহ সঠিক সময়ে এবং কাজের গুনগতমান ঠিক রেখে সম্পন্ন করার অনুরোধ জানান। | উন্নয়নমূলক কার্যক্রম গ্রহণ ও চলমান প্রকল্প নির্ধারিত সময়ের মধ্যে সম্পন্ন করতে হবে। | মেয়র, মুন্সীগঞ্জ  পৌরসভা |
| **০৪** | মিরকাদিম পৌরসভাঃ মেয়র মিরকাদিম পৌরসভা এর প্রতিনিধি জানান, মিরকাদিম পৌরসভার ২০২০-২০২১ অর্থ বছরে উন্নয়ন সহায়তা কর্মসূচির আওতায় ৮টি প্রকল্পের স্কীম গ্রহণ করা হয়েছে। যার প্রাক্কলিত মূল্য ৮৫,১০,৬৩৭/- টাকা। কাজের অগ্রগতি ৯৫% এবং ২০২০-২০২১ অর্থ বছরে নগর অবকাঠামো উন্নয়ন প্রকল্পের আওতায় ৪টি স্কীমের কার্যাদেশ প্রদান করা হয়েছে। যার চুক্তিমূল্য ৩,০৩,৭৫,৮৯৯/- টাকা। (২০১৮-২০২০) অর্থ বছরে ৩ বছর মেয়াদী “গূরুত্বপূর্ণ নগর অবকাঠামো উন্নয়ন” শীর্ষক প্রকল্প হতে ১১টি স্কীম গ্রহণ করা হয়েছে। যার প্রাক্কলিত মূল্য ১৩,৮৫,০০,০০০/- টাকা। যার মধ্যে ০৪ টি স্কীমের অগ্রগতি ৯০%। অবশিষ্ট ০৭ টি স্কীম বাস্তবায়নের জন্য কার্যাদেশ প্রদান করা হয়েছে। সভাপতি **মিরকাদিম পৌরসভা**  কর্তৃক গৃহীত প্রকল্পসমূহ সঠিক সময়ে এবং কাজের গুনগতমান ঠিক রেখে সম্পন্ন করার অনুরোধ জানান। | উন্নয়নমূলক প্রকল্পসমূহের কাজের গুণগত মান ঠিক রেখে নির্ধারিত সময়ের মধ্যে সম্পন্ন করতে হবে। | মেয়র, মিরকাদিম পৌরসভা, মুন্সীগঞ্জ |
| **০৫** | স্বাস্থ্য বিভাগঃ সিভিল সার্জন, মুন্সীগঞ্জ জানান,জুন ২০২১ মাসে কমিউনিটি ক্লিনিকে সর্বমোট সেবাপ্রাপ্ত রোগীর সংখ্যা ৯৩৩৭৬জন। হাসপাতালের শয্যাসংখ্যা ৩৫০টি, ইনডোর ভর্তিকৃত সেবাপ্রাপ্ত রোগীর সংখ্যা ৩১৪২ জন। বেড অকুপেন্সির হার ৭৯%। মোট চালুকৃত কমিউনিটি ক্লিনিক ১১৭ টি। গর্ভকালীন সেবা প্রাপ্ত মহিলার সংখ্যা ৩৪৪২ জন। ভর্তিকৃত প্রসূতির সংখ্যা ২৬০২ জন। বর্তমানে দেশব্যাপী করোনা পরিস্থিতি উদ্বেগজনক । বিগত মাসে করোনা আক্রান্ত রোগীর সংখ্যা ছিল ২৮২ কিন্তু এ মাসের ১৮ দিনে করোনা রোগীর সংখ্যা ১২১৭ জন, শনাক্তের হার ৪০% যা খুবই উদ্বেগজনক। মুন্সীগঞ্জ জেলা ৩৫০ টি অক্সিজেন সিলিন্ডার রয়েছে। এছাড়াও সদর হাসপাতালে সেন্ট্রাল অক্সিজেন ব্যবস্থা চালু রয়েছে। এ জেলায় বর্তমানে অক্সিজেনের ঘাটতি নেই। উপজেলা নির্বাহী অফিসার শ্রীনগর, হাসাড়া পয়েন্টে ট্রমা সেন্টার ও ভাগ্যকুলের আই.এস.টি প্রতিষ্ঠান ২টি চালু করার জন্য প্রয়োজনীয় ব্যবস্থা গ্রহণের জন্য অনুরোধ জানান।বর্তমানে সদর হাসপাতাল হতে ভ্যাকসিন প্রদান করা হচ্ছে।সভাপতি কমিউনিটি ক্লিনিকগুলোতে সেবার মান বাড়াতে উপজেলা নির্বাহী অফিসারদের নিয়মিত পরিদর্শনেরঅনুরোধ জানান। | ১। কমিউনিটি ক্লিনিকগুলোতে সেবার মান বাড়াতে উপজেলা নির্বাহী অফিসারদের নিয়মিত পরিদর্শণ করতে হবে।  ২।শ্রীনগর উপজেলার হাসাড়া পয়েন্টে ট্রমা সেন্টার ও ভাগ্যকুলের আই.এস.টি প্রতিষ্ঠান ২টি চালু করার জন্য প্রয়োজনীয় ব্যবস্থা গ্রহণ করতে হবে। | ১। সিভিল সার্জন,  মুন্সীগঞ্জ  ২। উপজেলা নির্বাহী অফিসার (সকল),  মুন্সীগঞ্জ  ৩। উপজেলা স্বাস্থ্য ও পরিবার পরিকল্পনা কর্মকর্তা (সকল), মুন্সীগঞ্জ |
| **০৬** | পরিবার-পরিকল্পনা অধিদপ্তরঃ উপ-পরিচালক, পরিবার-পরিকল্পনা অধিদপ্তর, মুন্সীগঞ্জসভায় জানান, বিবেচ্য মাসে স্থায়ী পদ্ধতি গ্রহণ করেছেন- পুরুষ ০১ জন ও মহিলা ৫৩ জন। আইইউডি-১১৫ জন, ইমপ্ল্যান্ট-৩ জন, জেডেল ৬০, গর্ভবতী পরিচর্যা- ৩৮৬১ জন, প্রসবোত্তর সেবা- ১৬৫১১ জন এবং শিশু সেবা (০-৫) বছর পর্যন্ত ১৫৮৭০ জনকে সেবা প্রদান করা হয়েছে। এ জেলার ৫৫ টি ইউনিয়ন স্বাস্থ্য ও পরিবার কল্যাণ কেন্দ্রের মধ্যে বর্তমানে ৩৭ টি কেন্দ্রে ২৪ ঘন্টা স্বাভাবিক প্রসব সেবা কার্যক্রম চালু আছে।করোনাকালীন সময়ে স্বাস্থ্যসেবা যাতে বিঘ্নিত না হয় সে বিষয়ে লক্ষ্য রাখা হচ্ছে। | ১।মা ও শিশু মৃত্যুর হার কমাতে সেবা নিশ্চিত করতে হবে।  ২। উপ-পরিচালক, পরিবার পরিকল্পনা অধিদপ্তরসহ উপজেলা নির্বাহী অফিসার (সকল) সংশ্লিষ্ট সকল ইউনিয়ন স্বাস্থ্য ও পরিবার কল্যাণ কেন্দ্রগুলো নিয়মিত তদারকি ও পরিদর্শন করবেন। | ১। সিভিল সার্জন, মুন্সীগঞ্জ  ২। উপজেলা নির্বাহী অফিসার (সকল), মুন্সীগঞ্জ  ৩। উপ-পরিচালক, পরিবার-পরিকল্পনা অধিদপ্তর, মুন্সীগঞ্জ |
| **০৭** | **ঔষধ প্রশাসন অধিদপ্তর, মুন্সীগঞ্জঃ সহকারী পরিচালক**,ঔষধ প্রশাসন অধিদপ্তর জানান, জুন ২০২১ মাসে এ জেলায় ০৫ টি ফার্মেসীর মালিকের বিরুদ্ধে মোবাইল কোর্ট পরিচালনা করে বিজ্ঞ এক্সিকিউটিভ ম্যাজিস্ট্রেট কর্তৃক মোট ২৮,০০০/- টাকা অর্থদন্ড প্রদান করা হয়েছে। ১২৫ টি ড্রাগ লাইসেন্স নবায়নের জন্য নোটিশ প্রেরণ করা হয়েছে। সর্বমোট ৬৩,৮০০/- টাকা রাজস্ব আদায় করা হয়েছে।৩টি ঔষুধের নমুনা পরীক্ষার জন্য ঢাকায় প্রেরণ করা হয়েছে। সভাপতিমিসব্র্যান্ড ও মেয়াদ উত্তীর্ণ ঔষধের উপর মোবাইল কোর্ট পরিচালনা অব্যাহত রাখার অনুরোধ জানান। | মেয়াদ উত্তীর্ণ ঔষধ ও মিস ব্র্যান্ডেড ঔষধ বিক্রেতাদের বিরুদ্ধে আইনগত ব্যবস্থা গ্রহণ করতে হবে। | **১। বিজ্ঞ অতিরিক্ত জেলা ম্যাজিস্ট্রেট, মুন্সীগঞ্জ**  **২। সহকারী পরিচালক**,ঔষধ প্রশাসন, মুন্সীগঞ্জ |
| **০৮** | কৃষি বিভাগঃউপ-পরিচালক, কৃষি সম্প্রসারণ অধিদপ্তর জানান, এ পর্যন্ত সারের মজুদ ইউরিয়া ২৯৮, টিএসপি ১০৭, ডিএপি ৪২১ ও এমওপি ১৫৩ মেঃটন। খরিফ-১/২০২০-২১ সনে আউশ২২৩ হেক্টর, বোনা আমন ১৯৩০৯, পাট ২৭৩৪। গ্রীষ্মকালিন সবজি ৩৮৮৭, ধৈঞ্চা ৪৮৮০। এছাড়াও শ্রীনগর উপজেলায় ৫০০ জন কৃষককে প্রণোদনা প্রদান করা হয়েছে। কৃষি প্রণোদনার কারণে এ বছর আউশ ৮০ হেক্টর থেকে বেড়ে ২২০ হেক্টরে দাড়িয়েছে। এ জেলায় সারের ক্রাইসিস নেই। সারের মজুদ পর্যাপ্ত রয়েছে। বোরো সংগ্রহ কার্যক্রম চলমান রয়েছে। | বোরো সংগ্রহ কার্যক্রম সুষ্ঠুভাবে সম্পন্ন করতে হবে। | ১। উপ-পরিচালক, কৃষি সম্প্রসারণ অধিদপ্তর, মুন্সীগঞ্জ  ২। উপজেলা নির্বাহী অফিসার (সকল), মুন্সীগঞ্জ |
| **০৯** | বিএডিসি (বীজ): সিনিয়র সহকারী পরিচালক, বিএডিসি জানান, ২০২০-২১ অর্থ বছরে মুন্সীগঞ্জ জেলায় বিএডিসি কর্তৃক বিভিন্ন ফসল বীজের বিপণন কার্যক্রম চলমান যার প্রতিবেদন নিম্নরুপ: বর্তমান রবি মৌসুমে মুন্সীগঞ্জ জেলার বিপরীতে ৬৭৩ মে.টন বিভিন্ন জাতের উফশী ধান বীজ ও ১০ মে. টন সরিষা বীজের বরাদ্দ পাওয়া গেছে। ৬৭৩ মে. টন বোরো ধানবীজ ও ১০.০০ মে. টন সরিষা বীজ বিক্রয় করা হয়েছে। আউশ ও প্রণোদনার বীজ কৃষকদের মাঝে বিতরণ করা হয়েছে। সভাপতি বীজের গুণগতমান বজায় রাখার বিষয়ে সচেষ্ট থাকার জন্য তিনি সংশ্লিষ্ট সকলকে অনুরোধ জানান। | গুণগত মানের বীজ কৃষকদের মাঝে বিতরণ/বাজারজাত করতে হবে। | সিনিয়র সহকারী পরিচালক (বীজ বিপণন), মুন্সীগঞ্জ |
| **১০** | বিএডিসি (ক্ষুদ্র সেচ): সহকারী প্রকৌশলী, বিএডিসি (ক্ষুদ্র সেচ)এর প্রতিনিধি জানান, ২০২০-২১ অর্থ বছরে অত্র জেলায় মোট ২০.৭৫ কিঃমিঃ খাল পুনঃখনন কাজ সম্পন্ন করা হয়েছে।, ১০টি ৫ কিউসেক লো লিফট পাম্প ও ভূ-গর্ভস্থ সেচনালা নির্মাণ, ১৪টি ২ কিউসেক লো লিফট পাম্প ও ভূ-গর্ভস্থ সেচনালা নির্মাণ এবং ১৩টি ইরিগেশন/ওয়াটার পাসিং স্ট্রাকচার নির্মাণ কাজ শেষ পর্যায়ে রয়েছে; অগ্রগতি ৯৮%। সভাপতিখাল খননের সময় স্থানীয় প্রশাসনকে সম্পৃক্ত করে প্রয়োজনীয় ব্যবস্থা নেয়ার অনুরোধ জানান। | ১। প্রকল্প নেয়ার পূর্বে এবং খাল খনন করার সময় সংশ্লিষ্ট এলাকার/উপজেলার জনপ্রতিনিধি, কৃষি বিভাগ ও উপজেলা নির্বাহী অফিসারসহ অন্যান্যদের সাথে পরামর্শ করে গুণগতমান বজায় রেখে প্রকল্প বাস্তবায়ন করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। সহকারী প্রকৌশলী (ক্ষুদ্র সেচ), মুন্সীগঞ্জ |
| **১১** | মৎস্য বিভাগঃজেলা মৎস্য কর্মকর্তা, মুন্সীগঞ্জ জানান,জাটকা সংরক্ষণ কার্যক্রম এর আওতায় ৫৬টি অভিযান, ৭ টি মোবাইল কোর্ট পরিচালনা করা হয়। মোবাইল কোর্টের মাধ্যমে ৫,৬৬,০০০ মিটার কারেন্ট জাল জব্দ এবং পুড়িয়ে ধ্বংস করা হয়। মৎস্যজীবী, মৎস্যচাষী ও উদ্যোগক্তাদেরকে প্রশিক্ষণ ও পরামর্শ প্রদান কার্যক্রম অব্যহত রয়েছে। নদী দূষণের ফলে প্রাকৃতিক মৎস্য উৎপাদন কমে যাচ্ছে। উপজেলা নির্বাহী অফিসার, শ্রীনগর, মুন্সীগঞ্জ বলেন, চায়না জাল/ রোহিঙ্গা জাল যার ঘনত্ব ০.২৫ থেকে ০.৭৫ সেন্টিমিটার। পোনা ও মা মাছ ধরার ক্ষেত্রে এ ধরণের জাল ব্যবহার করা হচ্ছে। মৎস্য সংরক্ষন আইন ১৯৫০ অনুযায়ী সুরোক্ষা আইনে এ জাল সংক্রান্ত কোন বিষয়ে উল্লেখ না থাকায় এ বিষয়ে ব্যবস্থা নেওয়া যাচ্ছে না। সভাপতি ঈদের পর জেলার সকল উপজেলা নির্বাহী অফিসারদের নিয়ে উক্ত বিষয়ে পাওয়ার পয়েন্ট প্রেজেন্টেশন এর মাধ্যমে আলোচনা সভার আয়োজন করার অনুরোধ জানান। | ১। নির্বিচারে পোনামাছ ও প্রজননক্ষম মাছ নিধন, কারেন্ট জালের বিস্তাররোধে মৎস্য আইনের উপর নিয়মিত মোবাইল কোর্ট পরিচালনা করতে হবে।  ২। অবৈধ কারেন্ট জাল উৎপাদন বন্ধে সমন্বিত অভিযান বৃদ্ধি করতে হবে।  চায়না জাল/ রহিঙ্গা জালের বিষয়ে এ জেলা সকল উপজেলা নির্বাহী অফিসারদের নিয়ে আলোচনা সভার আয়োজন করতে হবে। | ১। জেলা মৎস্য কর্মকর্তা, মুন্সীগঞ্জ  ২। উপজেলা নির্বাহী অফিসার (সকল), মুন্সীগঞ্জ |
| **১২** | প্রাণিসম্পদ বিভাগঃ জেলা প্রাণিসম্পদ কর্মকর্তাবলেন,জুন২০২১ মাসে জেলায় গবাদি পশুর টিকা প্রদান ২২০২০ মাত্রা, হাঁস-মুরগীর টিকা প্রদান ২৭১৫০০০মাত্রা, গবাদি পশুর চিকিৎসা ৩৮০০০টি এবং হাঁস-মুরগীর চিকিৎসা ১৭৪৮০৮টি সফলভাবে সম্পন্ন করা হয়েছে। গবাদিপশু ও হাঁস-মুরগীর টিকা ও চিকিৎসা প্রদান কার্যক্রম চলমান। জেলায় কোন তড়কা রোগের প্রাদুর্ভাব লক্ষ্য করা যায়নি।মুন্সীগঞ্জ জেলার ৬ উপজেলা ৬টি অনলাইনে পশু বিক্রির জন্য ৬টি ওয়েব পেইজ খোলা হয়েছে। এছাড়াও ৬ উপজলায় মোট ৪১ টি পশুর হাট বসেছে। প্রতিটি হাটের জন্য মেডিকেল টিম গঠন করা হয়েছে। | ১। গবাদি পশু ও হাঁস-মুরগীর খামার নিয়মিত পরিদর্শন করতে হবে। | ১। জেলা প্রাণি- সম্পদ কর্মকর্তা, মুন্সীগঞ্জ  ২। উপজেলা নির্বাহী অফিসার (সকল), মুন্সীগঞ্জ |
| **১৩** | খাদ্য বিভাগঃকার্যপত্র হতে জানা যায়, এলএসডি ভিত্তিক খাদ্যশস্যের মজুদ যথাক্রমে ৭৪৫১.০০০ মে.টন চাল ও ৩০৪.১৫২ মে. টন গম। খাদ্যবান্ধব কর্মসূচির মোট নিয়োগকৃত ডিলার সংখ্যা ৯৬, অভ্যন্তরীন বোরো ধান সংগ্রহ-২০২১ লক্ষ্যমাত্রা: চাল ৬২৫৯.৬৫০, সংগ্রহ ৩৭৯৬.১৩০; ধান ৩৪৩৯.০০০, সংগ্রহ ৯৮০.৮২০। ওএমএস খাতে আটা বিক্রয় নিয়োগকৃত ডিলার সংখ্যা ১০, প্রতিকেজি আটার মূল্য ১৮ টাকা এবং সর্বমোট বিক্রিত আটার পরিমাণ ৬৫.০০ মে.টন।মুন্সীগঞ্জ জেলায় সর্বমোট ৩৪৩৯.০০ মেঃ টন ধানের সংগ্রহ লক্ষ্যমাত্রা পাওয়া গিয়েছে এবং চালের চুক্তিকৃত পরিমাণ ৬২৫৯.৬৫০। আগামী ১৫ আগস্ট পর্যন্ত ধান ও চাল সংগ্রহ কার্যক্রম চলবে। সভাপতি ধান ও চাল সংগ্রহের লক্ষ্যমাত্রা পূরণের অনুরোধ জানান। | ১। প্রকৃতউপকারভোগীদের অন্তর্ভুক্ত করে খাদ্য বান্ধব কর্মসূচির তালিকা নির্ধারিত সময়ের মধ্যেসংশোধন করতে হবে।  ২। ধান ও চাল সংগ্রহের লক্ষ্যমাত্রা পূরণ করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। জেলা খাদ্য নিয়ন্ত্রক, মুন্সীগঞ্জ |
| **১৪** | **জাতীয় ভোক্তা অধিকার সংরক্ষণ অধিদপ্তরঃ**সহকারী পরিচালক, জাতীয় ভোক্তা অধিকার সংরক্ষণ অধিদপ্তর, মুন্সীগঞ্জ বলেন, বিবেচ্য মাসে বাজার তদারকিমূলক কর্মসূচি অনুযায়ী এ জেলায় সর্বমোট ৬টি বাজার তদারকিমূলক কার্যক্রম পরিচালনা করা হয়। এছাড়া ভোক্তা অধিকার সংরক্ষণ আইন, ২০০৯ সম্বলিত, ষ্টিকার ওলিফলেট বিতরণ করা হয় এবং বাজার তদারকিমূলক কার্যক্রম পরিচালনাকালে বিভিন্ন ধারা লঙ্ঘণের অপরাধে ১৪টি প্রতিষ্ঠানকে মোট ৪৯,০০০/-টাকা জরিমানা আরোপ ও আদায় করা হয়।ঈদ উল আযহা উপলক্ষে এ জেলার সকল চামড়া ব্যাবসায়ীদের নাম ঠিকানা ও ফোন নম্বর সংগ্রহ করে ব্যবসায়ীদের সাথে সমন্বয় করা হচ্ছে।সভাপতি বলেনযৌক্তিক কারণ ছাড়াই বাজারমূল্য বাড়ানো না হয় সে বিষয়ে নিয়মিত বাজার তদারকি অব্যাহত রাখতে হবে। | ১। কোন যৌক্তিক কারণ ছাড়াই বাজারমূল্য বাড়ানো না হয় সে বিষয়ে নিয়মিত বাজার তদারকি করতে হবে।  ২। ঈদ উল আযহা উপলক্ষে এ জেলার সকল চামড়া ব্যাবসায়ীদের নাম ঠিকানা ও ফোন নম্বর সংগ্রহ করে ব্যবসায়ীদের সাথে সমন্বয় করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। সহকারী পরিচালক, জাতীয় ভোক্তা অধিকার সংরক্ষণ অধিদপ্তর, মুন্সীগঞ্জ |
| **১৫** | **কৃষি বিপণন** অধিদপ্তর: জেলা মার্কেটিং অফিসার, মুন্সীগঞ্জ জানান, লকডাউনে নিয়মিত বাজার দর পরিদর্শন/মনিটরিং করা হচ্ছে।চামড়া সংরক্ষণের জন্য এ জেলায় পর্যাপ্ত পরিমান লবন মজুদ রয়েছে। | ১। জেলা মার্কেটিং অফিসার নিয়মিত বাজার মনিটরিংকরবেন ও এ কার্যালয়ে প্রতিবেদন দাখিল করবেন।  ২। চামড়া সংরক্ষণের জন্য এ জেলায় পর্যাপ্ত পরিমান লবন মজুদ নিশ্চিত করতে হবে। | জেলা মার্কেটিং অফিসার, মুন্সীগঞ্জ |
| **১৬** | গণপূর্ত বিভাগঃনির্বাহী প্রকৌশলী,গণপূর্ত বিভাগ,মুন্সীগঞ্জ জানান, মুন্সীগঞ্জ জেলা মডেল মসজিদ নির্মাণ কাজের কার্যাদেশ প্রদান করা হয়েছে। জমি বুঝে পাওয়া যায় নাই। সদর উপজেলা মডেল মসজিদ গ্রেড বীম ঢালাই কাজ সম্পন্ন।গজারিয়া ও লৌহজং উপজেলা মডেল মসজিদ নির্মাণ কাজের কার্যাদেশ প্রদান করা হয়েছে। জমি বুঝে পাওয়া যায় নাই। সিরাজদিখান উপজেলা মডেল মসজিদের১ম তলার ছাদ ঢালাই কাজ চলমান। টঙ্গীবাড়ী উপজেলা মডেল মসজিদের গ্রাউন্ড ফ্লোরের অবশিষ্ট ঢালাই কাজ চলমান। শ্রীনগর উপজেলা মডেল মসজিদ ১ম তলার ছাদ ঢালাই প্রস্তুতি চলমান। মুন্সীগঞ্জ জেলা হাসপাতাল হস্তান্তর সম্পন্ন। শ্রীনগর উপজেলায় ট্রমা সেন্টার নির্মাণ কাজ শেষ হওয়ায় বুঝে নেয়ার জন্য প্রত্যাশী সংস্থাকে পত্র দেয়া হয়েছে। এছাড়াও তিনি ডায়বেটিস হাসপাতালের নির্মাণ কাজ সম্পন্ন হওযায় তা বুঝে নেয়ার জন্য উপ-পরিচালক, সমাজসেবা মহোদয়কে অনুরোধ জানান। উপপরিচালক, ইসলামিক ফাউন্ডেশন জানান মুন্সীগঞ্জ জেলা সদর মডেল মসজিদ এর জমি এবং গজারিয়া মডেল মসজিদের জন্য ১৬ শতাংশ জমি অধিগ্রহণ কার্যক্রম চলমান। | জেলা ও উপজেলার মডেল মসজিদ নির্মাণ কাজ দ্রুতগতিতে শেষ করতে হবে। | ১। নির্বাহী প্রকৌশলী, গণপূর্ত বিভাগ, মুন্সীগঞ্জ |
| ১৭ | সড়ক ও জনপথ বিভাগঃ নির্বাহী প্রকৌশলী, সড়ক ও জনপথ বিভাগ, মুন্সীগঞ্জ এর প্রতিনিধিজানান ঢাকার কেরানীগঞ্জ থেকে মুন্সীগঞ্জের হাসাড়া পর্যন্ত জেলা মহাসড়ক যথাযথ মান ও প্রশস্থতায় উন্নীতকরণ এর দরপত্র আহবান প্রক্রিয়াধীন। “জরাজীর্ণ অপ্রশস্ত ও গুরুত্বপূর্ণ পয়েন্টে বিদ্যমান বেইলী সেতু এবং আরসিসি সেতু প্রতিস্থাপন (ঢাকা জোন)” শীর্ষক প্রকল্প (মুন্সীগঞ্জ অংশ) এর দরপত্র আহবান প্রক্রিয়াধীন।গত বছর বন্যায় আড়িয়ল বিলের কিছু রাস্তা ক্ষতিগ্রস্থ হয়েছে, ক্ষতিগ্রস্থ রাস্তাগুলো মেরামত করা হচ্ছে। ছনবাড়ি হতে মুন্সীগঞ্জ পর্যন্ত রাস্তায় ঝুঁকিপূর্ণ গাছপালা অপসারণের জন্য সংশ্লিষ্ট সকলকে অনুরোধ জানান। মেজর সৌমিক জানান, ঢাকা-মাওয়া হাইওয়েতে হাসাড়া, নিমতলামহ ঢাকা-মাওয়া হাইওয়ে ১২ টি ফুট ওভার ব্রীজ করা হবে।আগামী ২ সপ্তাহের মধ্যে ফুটওভার ব্রীজের নির্মাণ কাজ শুরু হবে। এছাড়াও সর্বোচ্চ স্পিড লিমিট বসানো হয়েছে। উপজেলা নির্বাহী অফিসার, টংগিবাড়ীর সোনারং-বালিগাঁও-লৌহজং এর রাস্তা জরুরী ভিত্তিতে মেরামতের ব্যবস্থা গ্রহণ করার অনুরোধ জানান। | গত বছর বন্যায় আড়িয়ল বিলের ক্ষতিগ্রস্থ রাস্তাগুলো মেরামতের ব্যবস্থা গ্রহণ করতে হবে। | ১। নির্বাহী প্রকৌশলী, সড়ক ও জনপথ বিভাগ, মুন্সীগঞ্জ  ২। নির্বাহী প্রকৌশলী, পানি উন্নয়ন বোর্ড, মুন্সীগঞ্জ |
| **১৮** | স্থানীয় সরকার প্রকৌশল অধিদপ্তরঃ নির্বাহী প্রকৌশলী, এলজিইডি, মুন্সীগঞ্জ সভায় জানান, ২০২০-২১ অর্থ বছরে ২১ টি বিভিন্ন প্রকল্পের আওতায় ২৭২টি স্কীমের কাজ হাতে নেয়া হয়েছে। এর ১৩৯ টি সমাপ্ত, ১৩৩টি চলামান। মুক্তিযোদ্ধা কমপ্লেক্স নির্মাণ শীর্ষক প্রকল্পের আওতায় ৬টি ভবন নির্মাণ কাজ সমাপ্ত হয়েছে।০১টির কার্যাদেশ প্রদান করা হয়েছে।ইউনিয়ন ভূমি অফিস নির্মাণ প্রকল্পের মধ্যে ৮টি ইউনিয়ন ভূমি অফিস নির্মাণ কাজ সমাপ্ত হয়েছে এবং ৫ টির নির্মাণকাজ শেষ পর্যায়ে। সভাপতিকাটাখালী খালের সৌন্দয্যবর্ধণের জন্য দ্রুত সম্পন্ন করা অনুরোধ জানান। | ১। ইউনিয়ন ভূমি অফিস নির্মাণ প্রকল্পের কাজ দ্রুত সমাপ্ত করার জন্য নির্বাহী প্রকৌশলী, এলজিইডি ঠিকাদারকে তাগিদ দিবেন।  ২। এলজিইডি কর্তৃক বাস্তবায়নাধীন সকল কাজের মান ঠিক রেখে যথাসময়ে কাজ সমাপ্ত করতে হবে। | ১। উপ পরিচালক, স্থানীয় সরকার, মুন্সীগঞ্জ  ২। নির্বাহী প্রকৌশলী, এলজিইডি, মুন্সীগঞ্জ  ৩। উপজেলা নির্বাহী অফিসার, শ্রীনগর, মুন্সীগঞ্জ |
| **১৯** | জনস্বাস্থ্য প্রকৌশল অধিদপ্তর, মুন্সীগঞ্জঃ নির্বাহী প্রকৌশলী, জনস্বাস্থ্য প্রকৌশল অধিদপ্তরসভায় জানান,২০২০-২০২১ অর্থ বছরে পল্লী অঞ্চলে পানি সরবরাহ প্রকল্পের আওতায় ১০৬টি সাবমারসিবল পাম্পযুক্ত গভীর নলকূপ ও ০২টি সৌর বিদ্যুৎ চালিত গভীর নলকূপ স্থাপন কাজের বরাদ্দ পাওয়া গিয়েছে। আশ্রয়ণ প্রকল্পের আওতায় মুন্সীগঞ্জ জেলার ০৬ উপজেলায় ৮২ টি গভীর নলকূপ স্থাপন কাজ স্থাপন কাজ চলমান। ৩৭ জেলা শহরে পানি সরবরাহ প্রকল্পের আওতায় মুন্সীগঞ্জ পৌরসভায় ১টি পানি শোধানাগার নির্মাণ কাজ চলমান।মুজিব বর্ষ উপলক্ষে ১ম পর্যায়ে নির্মিত ঘরগুলোতে গভীর নলকূপের টেন্ডার ও ইনস্টেলেসন করা হচ্ছে। উপজেলা নির্বাহী অফিসার, শ্রীনগর বলেন, মুজিব বর্ষ উপলক্ষে ১ম পর্যায়ে নির্মিত ঘরগুলোতে গভীর নলকূপ বসানোর কাজ শুরু হয়েছে। ২য় পর্যায়ে ঘরগুলো বুঝিয়ে দেয়ার সাথে সাথে টিউবওয়েল বসানোর কাজ শুরু করার জন্য অনুরোধ জানান। | ১। নলকূপ স্থাপন ও কমিউনিটি টয়লেট নির্মাণ কাজ যথাসময়ে সমাপ্ত করতে হবে।  ২। কাজের গুণগত মান নিশ্চিত হয়ে ঠিকাদারকে বিল পরিশোধ করতে হবে।  ৩। মুজিব বর্ষ উপলক্ষে ১ম পর্যায়ে নির্মিত ঘরগুলোতে গভীর নলকূপ বসানোর কাজ দ্রুত সম্পন্ন করতে হবে। | ১। নির্বাহী প্রকৌশলী, জনস্বাস্থ্য প্রকৌশল অধিদপ্তর, মুন্সীগঞ্জ  ২। উপজেলা নির্বাহ অফিসার (সকল), মুন্সীগঞ্জ |
| ২০ | শিক্ষা প্রকৌশল অধিদপ্তরঃ নির্বাহী প্রকৌশলী, শিক্ষা প্রকৌশল অধিদপ্তর সভায় জানান সরকারি হরগঙ্গা কলেজের কাজ প্রকল্পের মেয়াদের মধ্যে শেষ করা যাবে। ২০১৯-২০ ও ২০২০-২১ অর্থ বছরে এ জেলার ৬টি উপজেলায় ১৩টি বিভিন্ন প্রকল্পে ২৪৯ টি সরকারি/বেসরকারি শিক্ষা প্রতিষ্ঠানে ভবন নির্মাণ, ভবনের উর্ধ্বমুখী সম্প্রসারণ এবং ফার্ণিচার সরবরাহ কাজ চলমান। এছাড়াও নির্বাচিত মাদ্রাসা ও মাধ্যমিক বিদ্যালয়সমূহের একাডেমিক ভবন নির্মাণ শীর্ষক প্রকল্পের আওতায় ৬টি উপজেলায় মোট ৬৭টি বিদ্যালয়/মাদ্রাসার একাডেমিক ভবন নির্মাণ কাজ চলমান। কাজের অগ্রগতি ৮৫%। অনুন্নয়ন বাজেটের আওতায় বেসরকারী শিক্ষা প্রতিষ্ঠানের মেরামত ও সংস্কার শীর্ষক প্রকল্পে আওতায় মুন্সীগঞ্জ জেলার ৬ টি উপজেলায় ৭৩টি শিক্ষা প্রতিষ্ঠানের একাডেমিক ভবনের মেরামত ও সংস্কার কাজ চলমান। কাজের অগ্রগতি ৮০%। | ১। প্রকল্পের চলমান সকল কাজ নিয়মিত পরিদর্শনপূর্বক যথাসময়ে সমাপ্ত করতে হবে। | ১। নির্বাহী প্রকৌশলী, শিক্ষা প্রকৌশল অধিদপ্তর,মুন্সীগঞ্জ  ২। উপজেলা নির্বাহী অফিসার (সকল) মুন্সীগঞ্জ  ৩। সহকারী প্রকৌশলী, শিক্ষা প্রকৌশল অধিদপ্তর,মুন্সীগঞ্জ |
| **২১** | স্বাস্থ্য প্রকৌশল অধিদপ্তর: সভাপতিইউনিয়ন স্বাস্থ্য ও পরিবার কল্যাণ কেন্দ্র পুন: নির্মাণ ও অপারেশনাল প্লান (ওপি) মেরামত সংস্কার কাজ সুষ্ঠুভাবে সম্পন্নকরার প্রয়োজনীয় ব্যবস্থা গ্রহণের অনুরোধ জানান। | ১। ইউনিয়ন স্বাস্থ্য ও পরিবার কল্যাণ কেন্দ্র পুন: নির্মাণ ও অপারেশনাল প্লান (ওপি) মেরামত সংস্কার কাজ সুষ্ঠুভাবে সম্পন্নকরার প্রয়োজনীয় ব্যবস্থা নিতে হবে।  ২। পরবর্তী সভায় উপস্থিত থাকতে হবে। | সহকারী প্রকৌশলী, স্বাস্থ্য প্রকৌশল অধিদপ্তর, মুন্সীগঞ্জ |
| **২২** | পানি উন্নয়ন বোর্ডঃনির্বাহী প্রকৌশলী, পানি উন্নয়ন বোর্ড, মুন্সীগঞ্জ বলেন, কামারগাঁও-নয়াগাঁও ৭ কি.মি খালের মধ্যে ১১৮টি সেপটিক ট্যাংক অবস্থিত। (ক) টঙ্গীবাড়ী উপজেলার দিঘীরপাড় ও কামারখাড়া এলাকায় ৮২০ মিটার ২১৬.২১ লক্ষ টাকা ব্যয়ে, লৌহজং উপজেলার এলাকায় ব্রাক্ষনগাঁও, সামুরবাড়ী ও ডহুরী এলাকায় ১১৩৪ মিটার ২২৬.৭৭ লক্ষ টাকা ব্যয়ে ৮টি প্যাকেজে ১৬ টিজরুরী অস্থায়ী প্রতিরক্ষামূলক কাজ বাস্তবায়নের জন্য গৃহিত হয়েছে।  (খ) “৬৪ টি জেলার অভ্যন্তরস্থ ছোট নদী, খাল এবং জলাশয়সমূহ পুন:খনন (১ম পর্যায়)” ১ম সংশোধিত শীর্ষক প্রকল্পের আওতায় কাটাখালী খালের পুনঃ খনন কাজ শুরু হয়েছে। কাজের অগ্রগতি ২৫%। সভাপতি কাটাখালী খাল খননের কাজ দ্রুত সময়ের মধ্যে শেষ করতে অনুরোধ জানান। | ১। নদী ভাঙ্গন রোধে প্রকল্পসমূহ বাস্তবায়নের কার্যকরী পদক্ষেপ গ্রহণ করতে হবে।  ২। বর্ষা মৌসুম শুরু হওয়ার পূর্বে শহর রক্ষা বাঁধ যে সকল জায়গায় ভাঙ্গা সে সকল জায়গায় মেরামতের ব্যবস্থা গ্রহণ করতে হবে।  ৩। কাটাখালী খাল খননের কাজ দ্রুত সময়ের মধ্যে শেষ করতে হবে। | ১। নির্বাহী প্রকৌশলী, পানি উন্নয়ন বোর্ড, মুন্সীগঞ্জ  ২। উপজেলা নির্বাহী অফিসার (সকল), মুন্সীগঞ্জ |
| **২৩** | **জেলা শিক্ষা অফিসঃ** জেলা শিক্ষা অফিসার, মুন্সীগঞ্জ বলেন, ২য় পর্যায়ের করোনা ভাইরাসের জন্য শিক্ষা প্রতিষ্ঠান বন্ধ থাকায় মুন্সীগঞ্জ জেলায় ৬টি উপজেলার শিক্ষা প্রতিষ্ঠানের প্রধানকে তার বিষয়ভিত্তিক শিক্ষকদের দ্বারা অনলাইনে শ্রেণি কার্যক্রম নিয়মিত পরিচালনা হচ্ছে। | অনলাইন শিক্ষা কার্যক্রম আরো জোরদার করে তা নিয়মিত তদারকি করতে হবে। | জেলা শিক্ষা অফিসার,মুন্সীগঞ্জ |
| **২৪** | জেলা প্রাথমিক শিক্ষা অফিসঃ জেলা প্রাথমিক শিক্ষা অফিসার, মুন্সীগঞ্জ বলেন, এ জেলায় সকল সরকারি প্রাথমিক বিদ্যালয়ের সর্বমোট ৩৭১৫ জন শিক্ষকদের মধ্যে কোভিড-১৯ এর টিকার জন্য নিবন্ধনকারী শিক্ষক সংখ্যা ৩১৯৬ জন এবং টিকা গ্রহণকারী শিক্ষক সংখ্যা ২৬৪৭ জন। মোবাইল ব্যাংকিং এর মাধ্যমে প্রাথমিক শিক্ষার জন্য উপবৃত্তি সুবিধাভোগী মা/অভিভাবকগণকে উপবৃত্তির অর্থ বিতরণের নিমিত্ত বর্তমান ডিজিটাল ফিন্যান্সিয়াল সার্ভিস প্রোভাইডার “নগদ” কর্তৃক প্রস্তুতকৃত পোর্টালের মাধ্যমে জুলাই-জুন/২১ পর্যন্ত বিতরণ কার্যক্রম চলমান। সভাপতি প্রাথমিক বিদ্যালয়ের শিক্ষকদের টিকা গ্রহণ নিশ্চিতকরার অনুরোধ জানান। | ১। অনলাইন শিক্ষা কার্যক্রম আরো জোরদার করে তা নিয়মিত তদারকি করতে হবে।  ২। জেলার প্রাথমিক বিদ্যালয়ের শিক্ষকদের টিকা গ্রহণ নিশ্চিত করতে হবে। | ১। উপজেলা নির্বাহী অফিসার (সকল),  মুন্সীগঞ্জ  ২। জেলা প্রাথমিক শিক্ষা অফিসার, মুন্সীগঞ্জ |
| ২৫ | পিটিআই, মুন্সীগঞ্জঃ সুপার, পিটিআই, মুন্সীগঞ্জ বলেন,নিজস্ব উদ্যোগে পরীক্ষণ বিদ্যালয়ের জন্য মিনি পার্ক স্থাপন করা হয়েছে। ২০২১-২০২২ শিক্ষাবর্ষে পিটিআইতে ০২ সিফটে ভর্তি কার্যক্রম সম্পন্ন হয়েছে। মোট শিক্ষার্থী ৩৯২ জন ১ম শিফটে ১৯৫ জন ও ২য় শিফটে ১৯৭ জন। পিটিআই এর নিজস্ব উদ্যোগে সমগ্র ক্যাম্পাস ও শ্রেণিকক্ষে ১৬ টি সিসি ক্যামেরা লাগানো হয়েছে। এছাড়াও মহিলা হোস্টেলে ৭টি সিসি ক্যামেরা লাগানো হয়েছে। | ডিপিএড প্রশিক্ষণার্থীদের প্রশিক্ষণ কার্যক্রম সুষ্ঠুভাবে সম্পন্ন করতে হবে। | সুপার, পিটিআই, মুন্সীগঞ্জ |
| ২৬ | **সরকারি হরগঙ্গা কলেজঃ অধ্যক্ষ,** সরকারি হরগঙ্গা কলেজ**, মুন্সীগঞ্জ বলেন,** কলেজ ক্যাম্পাসের অভ্যন্তরীণ সড়ক যথাযথ প্রশস্ত না হওয়ায় বিপুল সংখ্যক শিক্ষার্থী, অভিভাবক, শিক্ষক এবং অন্যান্যদের যাতায়াতে সুবিধার জন্য ২০০ফিট রাস্তা তৈরি কাজ সমাপ্ত হয়েছে। ছাত্রদের থাকার জন্য নতুন পাঁচ তলা ছাত্রাবাস নির্মাণ কাজ শেষ পর্যায়ে রয়েছে। ১০ তলা একাডেমিক ভবনের নির্মাণ কাজ চলমান। কলেজের উন্নয়ন, সংস্কার, রক্ষণাবেক্ষণ ও পরিদর্শন কার্যক্রম নিয়মিত তদারকি করা হচ্ছে। | কলেজ ক্যাম্পাসসহ কলেজের উন্নয়ন, রক্ষণাবেক্ষণ এবং পরিদর্শন কার্যক্রম নিয়মিত তদারকি করতে হবে। | ১। অধ্যক্ষ,  সরকারি হরগঙ্গা কলেজ, মুন্সীগঞ্জ  ২।নির্বাহী প্রকৌশলী, শিক্ষা প্রকৌশল অধিদপ্তর, মুন্সীগঞ্জ |
| **২৭** | **সরকারি মহিলা কলেজঃ অধ্যক্ষ,** সরকারি মহিলা কলেজ**, মুন্সীগঞ্জ বলেন, ২০১৮-১৯ অর্থ বছরের চার তলা ও দুই তলা ভবনের মেরামত ও সংস্কার কাজ চলমান আছে। কলেজের জন্মলগ্ন থেকে নৈশ প্রহরী, গার্ড, ইলেক্ট্রিশিয়ান, মালী, দক্ষ বেয়ারার পদ নাই এবং কর্মচারীর পদ চাহিদার তুলনায় কম থাকায় কলেজের দৈনন্দিন কার্যক্রম ব্যাহত হচ্ছে বিধায় পদগুলো সৃষ্টি করা প্রয়োজন। কলেজের শিক্ষার্থীদের জন্য কোন ছাত্রী নিবাস নেই। তাই ২০০ (দুইশত) আসন বিশিষ্ট একটি ছাত্রী নিবাস নির্মাণ জরুরী। কলেজের শিক্ষকদের থাকার জন্য ডরমেটরি নেই বিধায় ডরমেটরী নির্মাণ করার জন্য নির্বাহী প্রকৌশলী শিক্ষা প্রকৌশল অধিদপ্তরকে অনুরোধ করেন।** | শিক্ষা প্রকৌশল অধিদপ্তর মুন্সীগঞ্জ মহিলা কলেজের শিক্ষকদের এবং শিক্ষার্থীদের ডরমিটরি নির্মাণ প্রকল্প গ্রহণ করবেন। | ১। অধ্যক্ষ,  সরকারি মহিলা কলেজ, মুন্সীগঞ্জ  ২। নির্বাহী প্রকৌশলী, শিক্ষা প্রকৌশল অধিদপ্তর, মুন্সীগঞ্জ |
| **২৮** | উপানুষ্ঠানিক শিক্ষা ব্যুরোঃ কার্যপত্র হতে জানা যায়, ২০২০-২০২১ অর্থ বছরে মুজিব বর্ষ উপলক্ষে টংগিবাড়ী উপজেলায় ১৮০০০ জন নিরক্ষর নারী-পুরুষকে অন্তর্ভুক্ত করে মৌলিক স্বাক্ষরতা কর্মসূচি বাস্তবায়নের লক্ষ্যে প্রস্তুতি সম্পন্ন করা হয়েছে। অত্র জেলার ০৮ হতে ১৪ বছর বয়সী নিরক্ষর কিশোর কিশোরীদের জন্য পিইডিপি-৪ এর ২.৫ উপ-কম্পোনেন্ট এর আওতায় “আউট অব চিলড্রেন” শিক্ষা কর্মসূচীর আওতায় ৪২০ টি উপানুষ্ঠানিক প্রাথমিক বিদ্যালয় স্থাপন করা হবে। সভাপতি গুনগত মান ঠিক রেখে কার্যক্রম সমাপ্ত করার অনুরোধ জানান। | সহকারী পরিচালক, উপানুষ্ঠানিক শিক্ষা ব্যুরো উপজেলা নির্বাহী অফিসারগণের সাথে আলোচনা করে প্রকল্প বাস্তবায়ন করবেন। | সহকারী পরিচালক, উপানুষ্ঠানিক শিক্ষা ব্যুরো, মুন্সীগঞ্জ |
| **২৯** | মন্দিরভিত্তিক শিশু ও গণশিক্ষা কার্যক্রমঃ সহকারী প্রকল্প পরিচালক, মন্দিরভিত্তিক শিশু ও গণশিক্ষা কার্যক্রম বলেন, মন্দিরভিত্তিক শিশু ও গণশিক্ষা কার্যক্রম প্রকল্পের আওতায় জেলায় মোট ৬৪টি শিক্ষাকেন্দ্র রয়েছে এর মধ্যে প্রাক-প্রাথমিক শিক্ষাকেন্দ্র ৫৫টি, বয়স্ক শিক্ষাকেন্দ্র ০৩টি ও গীতাশিক্ষাকেন্দ্র ০৬টি। করোনাকালীন সময় বিবেচনা করে প্রত্যেক শিক্ষাকেন্দ্রে সাপ্তাহিক সমবেত প্রার্থনা করা হচ্ছে। জুন/২০২১ মাসের শিক্ষক সমন্বয় সভা জুম এ্যাপসের মাধ্যমে অনুষ্ঠিত হয়েছে। ২০২১ শিক্ষাবর্ষের শেষ্ঠ শিক্ষক ও শিক্ষার্থী যাচাই এর প্রক্রিয়া চলমান। বর্তমানে করোনার প্রকোপ বৃদ্ধি পাওয়ায় বর্তমানে শিক্ষা কার্যক্রম বন্ধ আছে। সভাপতি মন্দিরভিত্তিক শিশু ও গণশিক্ষা কার্যক্রমগুলো সংশ্লিষ্ট উপজেলা নির্বাহী অফিসারদের নিয়মিত পরিদর্শন করার অনুরোধ জানান। | ১। মন্দিরভিত্তিক শিশু ও গণশিক্ষা কার্যক্রম চলমান কেন্দ্রগুলো নিয়মিত পরিদর্শন করতে হবে।  ২। হোম ভিজিট চলমান রাখতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। সহকারী প্রকল্প পরিচালক, মন্দিরভিত্তিক শিশু ও গণশিক্ষা কার্যক্রম, মুন্সীগঞ্জ |
| **৩০** | ইসলামিক ফাউন্ডেশনঃ উপ-পরিচালক, ইসলামিক ফাউন্ডেশন, মুন্সীগঞ্জ জানান যে,সারাদেশে জেলা ও উপজেলা পর্যায়ে ৫৬০টি ইসলামী সাংস্কৃতিক কেন্দ্র ও মডেল মসজিদ প্রতিষ্ঠার কার্যক্রম অব্যাহত আছে। মুন্সীগঞ্জ সদর উপজেলা মডেল মসজিদের গ্রেডভিমের কাজ শেষ, ছাদ ঢালায়ের কাজ চলছে।, টংগীবাড়ী প্রথম ছাদ ও মিনারের কাজ চলমান।সিরাজদিখান উপজেলা মডেল মসজিদের প্রথম ছাদ ঢালায়ের কাজ চলমান। গজারিয়া উপজেলা মডেল মসজিদের ব্যক্তি মালিকানাধীন জমি আছে। ব্যক্তি মালিকানাধীন জমি অধিগ্রহণের কাজ চলমান। জেলা মডেল মসজিদের জমি অধিগ্রহণের কাজ চলমান। শ্রীনগর উপজেলা মডেল মসজিদের গ্রেডভিমের কাজ চলমান। বর্তমানে ৬টি উপজেলায় প্রাক-প্রাথমিক, বয়স্ক শিক্ষা ও সহজ কুরআন শিক্ষা ৮১৪টি কেন্দ্রে, দারুল আরকাম ইবতেদায়ী মাদ্রাসা ০৮ টি এবং রিসোর্স সেন্টার ২২টি চালু রয়েছে। এছাড়াও ধর্ম মন্ত্রণালয় হতে প্রাপ্ত ১২ টি নির্দেশনা সভায় পাঠ করে শুনান। মুজিববর্ষ উপলক্ষে ৮১৪ টি গণশিক্ষা কেন্দ্রে ৩টি করে ফলজ ও বনজ চারা লাগানো হয়েছে। | মডেল মসজিদ নির্মাণ কার্যক্রম নিয়মিত পরিদর্শন করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। নির্বাহী প্রকৌশলী, গণপূর্ত বিভাগ  ৩। উপ-পরিচালক, ইসলামিক  ফাউন্ডেশন, মুন্সীগঞ্জ |
| **৩১** | জেলা সরকারি গণগ্রন্থাগারঃ জেলা গ্রন্থাগারটিতে ৩৪৮১৩ টি পুস্তক রয়েছে। গ্রন্থাগারে দৈনিক পত্রিকার সংখ্যা ১৭ টি, সাময়িকীর সংখ্যা ১৯ টি যা পাঠকদের জন্য উন্মুক্ত রাখা হয়। গণগ্রন্থাগারে বই ধার নেয়ার জন্য সদস্য সংখ্যা ১০৬ জন। উক্ত প্রতিষ্ঠানে পাঠক সেবা, রেফারেন্স সেবা, পরামর্শ সেবা, নির্বাচিত তথ্য বিতরণ সেবা, তথ্য অনুসন্ধান সেবা, উপদেশমূলক সেবা ও ইন্টারনেট সেবামূলক কার্যক্রম গ্রহণ করা হয়। সভাপতি বিভাগীয় কার্যক্রম সুষ্ঠুভাবে সম্পন্ন করতে সংশ্লিষ্ট সকলকে অনুরোধ জানান। | বিভাগীয় কার্যক্রম সুষ্ঠুভাবে সম্পন্ন করতে হবে। | লাইব্রেরিয়ান, সরকারি গণগ্রন্থাগার, মুন্সীগঞ্জ |
| **৩২** | জেলা সঞ্চয় অফিস, মুন্সীগঞ্জঃ সহকারী পরিচালক, জেলা সঞ্চয় অফিসার জানান, জুন২০২১ পর্যন্ত ২০২০-২১ অর্থ বছরে ৭০ কোটি টাকার সঞ্চয় প্রকল্পসমূহের বিপরীতে ৬০ কোটি ৬৮ লক্ষ টাকা বিনিয়োগ অর্জিত হয়েছে। | ১। সরকারের নির্দেশনা অনুযায়ী আমানতকারীদের অর্থের হিসাব যথাযথভাবে সংরক্ষণ করতে হবে।  ২। পরবর্তী সভায় উপস্থিত থাকতে হবে। | সহকারী পরিচালক,  জেলা সঞ্চয় অফিস,  মুন্সীগঞ্জ |
| **৩৩** | জীবন বীমা কর্পোরেশন, মুন্সীগঞ্জঃসভাপতি বিভাগীয় কার্যক্রম সুষ্ঠুভাবে সম্পন্ন করতে সংশ্লিষ্ট সকলকে অনুরোধ জানান। | ১। জীবন বীমা কর্পোরেশনের কার্যক্রম চলমান রাখাসহ সেবার মান বৃদ্ধি করতে হবে।  ২। পরবর্তী সভায় উপস্থিত থাকতে হবে। | শাখা ইনচার্জ,  জীবন বীমা কর্পোরেশন, মুন্সীগঞ্জ |
| **৩৪** | আমার বাড়ি আমার খামার প্রকল্প, মুন্সীগঞ্জঃসভাপতি বিভাগীয় কার্যক্রম সুষ্ঠুভাবে সম্পন্ন করতে সংশ্লিষ্ট সকলকে অনুরোধ জানান। | ‘‘আমার বাড়ি আমার খামার’’-প্রকল্পের লক্ষ্যমাত্রা অনুযায়ী সমিতি গঠন ও সদস্য ভর্তি, সঞ্চয় ও আদায় কার্যক্রম জোরদার করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। জেলা সমন্বয়কারী, আমার বাড়ি আমার খামার প্রকল্প,মুন্সীগঞ্জ |
| **৩৫** | সমবায় বিভাগঃজেলা সমবায় অফিসার, মুন্সীগঞ্জ জানান,  আশ্রয়ণ প্রকল্পে সমবায় সমিতির সংখ্যা ২২টি, ব্যারাক সংখ্যা ২২৯টি ও পুনর্বাসিত পরিবারের সংখ্যা ১৩৮৫টি। মোট সমবায় সমিতির সংখ্যা ১৮৯২ টি। পরিদর্শণকৃত সমবায় সমিতির সংখ্যা ২৪ টি। সভাপতি ঋণ বিতরণ ও আদায় কার্যক্রম জোরদারসহ  সমিতির কার্যক্রম ফলপ্রসূ করতে অনুরোধ করেন। এছাড়াও মুজিববর্ষ উপলক্ষে ঘরগুলোতে সমবায় সমিতির কার্যক্রম গ্রহণ করার অনুরোধ জানান। | ১। ঋণ বিতরণ, ঋণ আদায় ও পরিদর্শন কার্যক্রম জোরদার করাসহ সমিতির কার্যক্রম ফলপ্রসূ করতে হবে।  ২। মুজিববর্ষ উপলক্ষে ঘরগুলোতে সমবায় সমিতির কার্যক্রম গ্রহণ করতে হবে। | জেলা সমবায় অফিসার, মুন্সীগঞ্জ |
| **৩৬** | বি.আর.ডি.বিঃ ঋণ আদায়ে আরো মনযোগী হওয়ার জন্য এবং সার্টিফিকেট মামলা হালনাগাদ করাসহ উপজেলা নির্বাহী অফিসারদের সাথে যোগাযোগ করে নিষ্পত্তির উদ্যোগ এবং মুজিববর্ষ উপলক্ষে নির্মিত ঘরগুলোতে বিআরডিবির ঋণ কার্যক্রম গ্রহণের জন্য সংশ্লিষ্ট সকলকে অনুরোধ জানান। | ১। যাচাই বাছাই করে ঋণ বিতরণ করাসহ খেলাপী ঋণ আদায়ের হার বৃদ্ধি করতে হবে।  ২। সার্টিফিকেট মামলা হালনাগাদ করাসহ উপজেলা নির্বাহী অফিসারদের সাথে যোগাযোগ করে নিষ্পত্তির উদ্যোগ গ্রহণ করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। উপ-পরিচালক বিআরডিবি, মুন্সীগঞ্জ |
| **৩৭** | সমাজসেবা অধিদপ্তরঃউপ-পরিচালক, জেলা সমাজসেবা অধিদপ্তর, মুন্সীগঞ্জ জানান, সামাজিক নিরাপত্তা কর্মসূচি (বিভিন্ন প্রকার ভাতা ও শিক্ষা উপবৃত্তি) বিতরণ করা হয়েছে। বিভিন্ন ক্ষুদ্রঋণ কার্যক্রমে সর্বমোট পূন:বিনিয়োগ ১০২৯৫৩৩৫০/- টাকা, আদায়ের পরিমাণ ৩৬০১৪৮৭৪ টাকা, আদায়ের হার ৮৫%। সর্বমোট রেজিস্ট্রেশন প্রাপ্ত স্বেচ্ছাসেবী সমাজকল্যাণ সংস্থা সর্বমোট ৪২৯ টি। প্রবেশন এন্ড আফটার কেয়ার কার্যক্রম ও বিভিন্ন প্রাতিষ্ঠানিক কার্যক্রমসহ অন্যান্য সকল কার্যক্রম স্বাভাবিক। এমআইএস এন্টির কাজ শতভাগ সম্পন্ন হয়েছে। | ১। সামাজিক নিরাপত্তা কর্মসূচি, ঋণবিতরণসহ অন্যান্য কার্যক্রমের মাধ্যমে সেবার মান আরও বৃদ্ধি করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। উপ-পরিচালক,  জেলা সমাজসেবা  অধিদপ্তর, মুন্সীগঞ্জ |
| **৩৮** | প্রতিবন্ধী সেবা ও সাহায্য কেন্দ্রঃসভাপতি বিভাগীয় কার্যক্রম সুষ্ঠুভাবে সম্পন্ন করতে সংশ্লিষ্ট সকলকে অনুরোধ জানান। | নিয়মিত কেন্দ্রে উপস্থিত থেকে প্রতিবন্ধী রোগীদের চিকিৎসা সেবা দক্ষতার সাথে সম্পন্নের ব্যবস্থা গ্রহণ করতে হবে। | জেলা প্রতিবন্ধী বিষয়ক কর্মকর্তা, মুন্সীগঞ্জ |
| **৩৯** | বাংলাদেশ শিশু একাডেমীঃ জেলা শিশু বিষয়ক কর্মকর্তা, মুন্সীগঞ্জ বলেন, শিশু বিকাশ ও প্রাক-প্রাথমিক কর্মসূচি চলছে। সাংস্কৃতিক প্রশিক্ষণ কর্মসূচি চলছে।করোনাকালীন সময়ে অনলাইনে কার্যক্রম পরিচালনা করা হচ্ছে। সভাপতি শিশুর বিকাশ ও প্রাক-প্রাথমিক কার্যক্রম দক্ষতারসাথে সম্পন্ন করার অনুরোধ জানান। ঈদ উপলক্ষে শিশু বিকাশ ও প্রাক প্রাথমিকের দুঃস্থ শিশুদের সাহায্যের অনুরোধ জানান। | শিশুর বিকাশ ও প্রাক-প্রাথমিক কার্যক্রম দক্ষতার সাথে সম্পন্ন করতে হবে। | জেলা শিশু বিষয়ক কর্মকর্তা, মুন্সীগঞ্জ |
| **৪০** | যুব উন্নয়্ন অধিদপ্তরঃউপ-পরিচালক, যুব উন্নয়ন অধিদপ্তর, মুন্সীগঞ্জ সভায় জানান, জুন ২০২১ মাসে বিভিন্ন ট্রেডে (প্রাতিষ্ঠানিক ও অপ্রাতিষ্ঠানিক) যথাক্রমে ৩৭৯ জন ও ০০ জন প্রশিক্ষণার্থীকে প্রশিক্ষণ প্রদান করা হয়েছে। চলতিমাসে ৫১ জনকে ৩২,১০,০০০ টাকা ঋণ প্রদান করা হয়েছে। কোভিড-১৯ মহামারীর কারণে যুব উন্নয়ন ও ঋণ সীমিত করা হচ্ছে। মুজিববর্ষ উপলক্ষে এ জেলায় যুব ঋণ বিতরণের লক্ষ্যমাত্রা অনুযায়ী ঋণ বিতরণ ও স্বাস্থ্য বিধি মেনে প্রশিক্ষণ প্রদানের প্রয়োজনীয় ব্যবস্থা গ্রহণের জন্য সভাপতি সকলকে অনুরোধ জানান। | ১। মুজিববর্ষ উপলক্ষে এ জেলার জন্য নির্ধারিত সংখ্যক যুবকদের ঋণবিতরণের তথ্য প্রদান করতে হবে।  ২। প্রকৃত যুবকদের যাচাই বাছাই করে পেশা ভিত্তিক স্বাস্থ্য বিধি মেনে প্রশিক্ষণের ব্যবস্থা গ্রহণ করতে হবে। | উপ-পরিচালক, যুব উন্নয়ন অধিদপ্তর, মুন্সীগঞ্জ |
| **৪১** | মহিলা বিষয়ক অধিদপ্তরঃ উপ পরিচালক, মহিলা বিষয়ক অধিদপ্তর, মুন্সীগঞ্জ সভায় জানান, মহিলাদের আত্ম-কর্মসংস্থানের জন্য ক্ষুদ্রঋণ কর্মসূচির আওতায়জুন ২০২১ মাসে ঋণ আদায়ের পরিমাণ ৩,৫২,৮০০/- টাকা, অনাদায়ীর পরিমাণ ৬৩,০০,৩৪৮/- টাকা। ভিজিডি কর্মসূচির আওতায় জুন/২০২১ মাসে ৯৪০৭ জন উপকারভোগীর মাঝে ২৮২.১৫ টন খাদ্যশস্য বিতরণ সম্পন্ন হয়েছে।কোভিড-১৯ এর কারণে প্রশিক্ষণ কর্মসূচি স্থগিত রয়েছে। | ভাতা বিতরণ ও প্রশিক্ষণ কার্যক্রমসহ অন্যান্য সকল কাজ সুষ্ঠুভাবে সম্পন্ন করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। উপ পরিচালক, মহিলা বিষয়ক অধিদপ্তর, মুন্সীগঞ্জ |
| **৪২** | বাংলাদেশ ক্ষুদ্র ও কুটির শিল্প কর্পোরেশন (বিসিক):উপ-ব্যবস্থাপক, মুন্সীগঞ্জ বলেন, জুন২০২১ মাসে শিল্প উদ্যোক্তা চিহ্নিত করা হয়েছে ০৮ জন। শিল্পনগরীতে ৮২টি প্লটের মধ্যে ৬৫টি শিল্প ইউনিট স্থাপিত হয়েছে। ভূমি উন্নয়ন কর আদায়ের হার ৯৬%, সার্ভিস চার্জ আদায়ের হার ৯৪%, অন্যান্য আদায়ের হার ৯৫%। মুন্সীগঞ্জ জেলার প্রণোদনা প্যাকেজের আওতায় এসএমই ঋণ বিতরণের জন্য ৩২টি ব্যাংক রয়েছে। প্রণোদনা প্যাকেজের আওতায় ৩১ টি ব্যাংক ৩৫.৯৫ কোটি টাকা বরাদ্দ পেয়েছে। ৩০টি ব্যাংক ৮০২৮জন উদ্যোক্তাদের মধ্যে ৭৮ কোটি ৮ লক্ষ টাকা বিতরণ করেছেন। ঈদ-উল-আযহা উপলক্ষে লবন উৎপাদন স্বাভাবিক রয়েছে। লবনের মজুদ পর্যাপ্ত রয়েছে। ভোক্তার অধিকার সংরক্ষণ অধিদপ্তরের সাথে সমন্বয়পূর্বক কোরবানীর পশুর চামড়া সংরক্ষণের বিষয়ে কার্যক্রম গ্রহণ করা হচ্ছে। সভাপতি এস এম ই খাতের সিদ্ধান্ত বাস্তবায়ন করার অনুরোধ জানান। | ১। বিভাগীয় কার্যক্রম সুষ্ঠুভাবে সম্পাদন করতে হবে।  ২। এস এম ই খাতের সিদ্ধান্ত বাস্তবায়ন করতে হবে। | উপ-ব্যবস্থাপক,  বিসিক, মুন্সীগঞ্জ |
| **৪৩** | কলকারখানা ও প্রতিষ্ঠান পরিদর্শন অধিদপ্তরঃউপ-মহাপরিদর্শক,  কলকারখানা ও প্রতিষ্ঠান পরিদর্শন অধিদপ্তর, মুন্সীগঞ্জ জানান,জুন ২০২১ মাসে সর্বমোট ৮২ টি কলকারখানা ও প্রতিষ্ঠান পরিদর্শন করা হয়েছে। কলকারখানার লাইসেন্স ০২টি নতুন ইস্যু, ৭২টি নবায়নের মাধ্যমে৫৩,৩৫০/- টাকা আদায় হয়েছে। এছাড়া এ দপ্তরের কার্যক্রম সুষ্ঠুভাবে চলছে। বিগত মাসে অধিকাংশ কারখানার শ্রমিকদের বেতনভাতা পরেশোধ করা হয়েছে। আগামী কালের মধ্যে ঈদ বোনাস পরিশোধ করা হবে। সভাপতি ইউএনওদের সাথে সমন্বয়পূর্বক কলকারখানা পরিদর্শন কার্যক্রম পরিচালনার জন্য অনুরোধ জানান। | ১। ইউএনওদের সাথে সমন্বয়পূর্বক কলকারখানা পরিদর্শন কার্যক্রম পরিচালনা করতে হবে।  ২। ঈদ উপলক্ষে শ্রমিকদের বোনাস নিশ্চিত করতে হবে। | উপ-মহাপরিদর্শক,  কলকারখানা ও প্রতিষ্ঠান পরিদর্শন অধিদপ্তর, মুন্সীগঞ্জ |
| **৪৪** | জনশক্তি ও কর্মসংস্থান বিভাগঃ সহকারী পরিচালক, জেলা কর্মসংস্থান ও জনশক্তি অফিস, মুন্সীগঞ্জ সভায় বলেন, জুন ২০২১ মাসে রেজিষ্ট্রেশন ও ফিঙ্গার প্রিন্টের সংখ্যা পুরুষ ১০৮১ জন, মহিলা ৫১ জন, শুরু থেকে রেজিষ্ট্রেশন বাবদ প্রাপ্ত টাকার পরিমান ১,৪৬,১১,২০০/-। বিদেশ গমনকারী কর্মীর সংখ্যা পুরুষ ৯৯৪ জন, মহিলা ৯১ জন। ০৫টি পরিবারকে আর্থিক অনুদান বাবদ ১৫,০০,০০০/- টাকা প্রদান করা হয়েছে। সভাপতিরেজিস্ট্রেশন, ফিঙ্গারপ্রিন্ট, আর্থিক অনুদান সংক্রান্ত বিষয়ে সতর্কতা এবং প্রবাসীদের জন্য সরকার প্রদত্ত বিভিন্ন সুবিধার কথা ব্যাপকভাবে প্রচার করাসহ বিভাগীয় কার্যক্রম সুষ্ঠুভাবে সম্পন্ন করতে সংশ্লিষ্ট সকলকে অনুরোধ জানান। | রেজিস্ট্রেশন, ফিঙ্গারপ্রিন্ট, আর্থিক অনুদান সংক্রান্ত বিষয়ে সতর্কতা এবং প্রবাসীদের জন্য সরকার প্রদত্ত বিভিন্ন সুবিধার কথা ব্যাপকভাবে প্রচার করতে হবে। | সহকারী পরিচালক, জনশক্তি ও কর্মসংস্থান অফিস, মুন্সীগঞ্জ |
| **৪৫** | পাসপোর্ট অধিদপ্তরঃ সহকারী পরিচালক, আঞ্চলিক পাসপোর্ট অফিস, মুন্সীগঞ্জ সভায় বলেন, জুন ২০২১ মাসে ২৭৪ জন এমআরপি এবং ২৯৫৬ জন ইপিপি আবেদনকারীর তথ্য এনরোল করা হয়েছে। একই সময়ে ৭৮ টি এমআরপি এবং ৭৩৫ টি ইপিপি পাসপোর্ট ইস্যু করা হয়েছে। বর্তমানে করোনা ভাইরাস এর সম্ভাব্য সংক্রমণ ও স্বাস্থ্যঝুঁকি বিবেচনায় এমআরপি এবং ই-পাসপোর্ট এর বায়োমেট্রিক সম্পর্কিত সকল কার্যক্রম স্বাস্থ্যবিধি মেনে চলমান আছে। পাসপোর্ট অফিস সুন্দর রাখতে প্রচেষ্টা অব্যাহত আছে। এছাড়া এ দপ্তরের কার্যক্রম সুষ্ঠুভাবে চলছে। সভাপতি ই-পাসপোর্ট কার্যক্রম এবং স্বাস্থ্যবিধি মেনে কার্যক্রম পরিচালনার জন্য অনুরোধ জানান। এছাড়াও তিনি প্রতিদিন নিদিষ্ট সংখ্যক সেবা গ্রহণকারী বিজ্ঞপ্তি/এস.এম.এস মাধ্যমে জানিয়ে তাদেরকে সেবা প্রদান করার জন্য অনুরোধ জানান। | ১। পাসপোর্ট প্রদানেসেবার মান বৃদ্ধিসহ পাসপোর্ট অফিস চত্বরে দালালদের দৌরাত্ম্য বন্ধের উদ্যোগ নিতে হবে।  ২। নির্ধারিত সময়ের মধ্যে পাসপোর্ট সরবরাহ কার্যক্রম অব্যাহত রাখতে হবে।  ৩। প্রতিদিন নিদিষ্ট সংখ্যক সেবা গ্রহণকারী বিজ্ঞপ্তি/এস.এম.এস মাধ্যমে জানিয়ে তাদেরকে সেবা প্রদান করতে হবে। | সহকারী পরিচালক,  পাসপোর্ট অধিদপ্তর, মুন্সীগঞ্জ |
| **৪৬** | ফায়ার সার্ভিস ও সিভিল ডিফেন্সঃ উপ-সহকারী পরিচালক, ফায়ার সার্ভিস ও সিভিল ডিফেন্স, মুন্সীগঞ্জ সভায় বলেন, জুন ২০২১ এ ১৭ টি অগ্নিকান্ড, অগ্নিকান্ডে ক্ষতির পরিমান ২১,৫০,০০০/- টাকা এবং উদ্ধারের পরিমান ৮০,২০,০০০/- টাকা।নৌ দুর্ঘটনা ০০টি।১০ টি সড়ক দুর্ঘটনা ঘটে। সড়ক দুর্ঘটনায় আহতের সংখ্যা ১২ জন। মৃতের সংখ্যা০৫ জন।সভাপতি জানান মুন্সীগঞ্জ জেলায় আন্তর্জাতিক মান সম্পন্ন “বঙ্গবন্ধু শেখ মুজিব ফায়ার একাডেমী” স্থাপন করা হবে যা প্রায় ১০০ একর জমির উপর নির্মিত হবে। এছাড়াও তিনি সবগুলো অফিসে অগ্নিনির্বাপক যন্ত্র আছে কিনা এবং মেয়াদোর্ত্তীণ কিনা পরীক্ষা করে প্রয়োজনীয় ব্যবস্থা নেয়ার অনুরোধ জানান। | ১। যে কোন দুর্ঘটনায় তড়িৎ গতিতে ব্যবস্থা গ্রহণ করাসহ সকলকে সহযোগিতা করতে হবে।  ২। মেয়াদসম্পন্ন অগ্নিনির্বাপক যন্ত্র রাখতে হবে এবং ফায়ার সার্ভিসের মহড়া করতে হবে। | ১। উপ-সহকারী পরিচালক, ফায়ার সার্ভিস ও সিভিল ডিফেন্স, মুন্সীগঞ্জ |
| **৪৭** | আনসার ও ভিডিপিঃ জেলা কমান্ড্যান্ট, আনসার ও ভিডিপি, মুন্সীগঞ্জ জানান, এ জেলায় ৬৪টি কেপিআই সংস্থায় সর্বমোট ৫৮৩ জন আনসার সদস্য নিরাপত্তার দায়িত্ব পালন করে আসছেএবং আর্থ-সামাজিক উন্নয়ন ও আইন-শৃঙ্খলা রক্ষায় এ বাহিনীর সদস্য-সদস্যাগণ সক্রিয় ভূমিকা রেখে আসছে। এছাড়া ব্যাটালিয়ন আনসার সদস্য, সাধারণ আনসার ও ভিডিপি সদস্যগণ মহামারী করোনা ভাইরাসে জনসচেতনতামূলক কার্যক্রম ও আইনশৃঙ্খলা রক্ষায় নিরলসভাবে কাজ করে যাচ্ছে। এছাড়া সন্ত্রাস, নাশকতা ও জঙ্গীবাদ নির্মূলে সচেতনতা বৃদ্ধির কার্যক্রম অব্যাহত আছে। | কে পি আই ভুক্ত প্রতিষ্ঠানে আনসার সদস্যদের দায়িত্ব পালন অব্যাহত রাখতে হবে। | ১। জেলা কমান্ড্যান্ট, আনসার ও ভিডিপি,মুন্সীগঞ্জ |
| **৪৮** | জেলা কারাগারঃ জেল সুপার, জেলা কারাগার, মুন্সীগঞ্জ সভায় জানান, স্থানীয় ব্যবস্থাপনায় মুন্সীগঞ্জ জেলা কারাগারের জামে মসজিদের অবশিষ্ট নির্মাণ কাজ চলমান রয়েছে। জেলা কারাগারের আবাসিক ভবন ‘গোলাপ ভবনের’ উর্ধ্বমুখী সম্প্রসারণের কাজ চলমান আছে। জেলা কারাগারের এপ্রোস রোড নির্মাণ কাজ চলমান। | কারাগারের অভ্যন্তরে ও বাইরে নিরাপত্তা জোরদারকরণসহ পরিষ্কার পরিচ্ছন্ন রাখার ব্যবস্থা গ্রহণ করতে হবে। | জেল সুপার,  জেলা কারাগার, মুন্সীগঞ্জ |
| **৪৯** | বিআরটিএঃ সহকারী পরিচালক, বিআরটিএ সভায় জানান, আলোচ্য মাসে রেজিঃ ৩৬ টি, শিক্ষানবীশ ড্রাইভিং লাইসেন্স-৪৮, স্মার্ট কার্ড ০৬ টি, ফিটনেস ৩৫৪টি, পারমিট নবায়ন ৮ টি সম্পাদন করা হয়েছে। সভাপতি প্রতি উপজেলায় উপজেলা নির্বাহী অফিসারদের সাথে সমন্বয় করে ক্যাম্পিং করার অনুরোধ জানান। | প্রতি উপজেলায় উপজেলা নির্বাহী অফিসারদের সাথে সমন্বয় করে ক্যাম্পিং করতে হবে। | সহকারী পরিচালক (ইঞ্জিঃ), বিআরটিএ, মুন্সীগঞ্জ |
| **৫০** | বিআইডব্লিউটিএঃ সহকারী পরিচালক, সিএনপি, বলেন, শিমুলিয়া-কাঠাদিয়া রুটে ১৯ টি ফেরী মধ্যে ১৬ টি ফেরী সচল রয়েছে। আজকে ২টি নতুন ফেরী এই রুটে সংযুক্ত হয়েছে। বর্তমানে এই রুটে স্পীডবোট বন্ধ রয়েছে। যাত্রীর চাপ স্বাভাবিক রয়েছে। উপজেলা নির্বাহী অফিসার, গজারিয়া মেঘনা নদীতে ফেরী সার্ভিস চালু করার জন্য সংশ্লিষ্টদের নিকট অনুরোধ জানান। | ১। শিমুলিয়া-কাঠাদিয়া রুটে ফেরী চলাচল স্বাভাবিক রাখার অনুরোধ জানান। | নির্বাহী প্রকৌশলী, বিআইডব্লিউটিএ |
| **৫১** | জেলা পাট অফিসঃসভাপতিপণ্যে পাটজাত মোড়কের বাধ্যতামূলক ব্যবহার আইন ২০১০ বাস্তবায়নে নিয়মিত মোবাইল কোর্ট পরিচালনার নির্দেশ দেন। এছাড়া সর্বক্ষেত্রে পাটের ব্যবহার চালু করার অনুরোধ করেন। | পণ্যে পাটজাত মোড়কের বাধ্যতামূলক ব্যবহার আইন ২০১০ বাস্তবায়নে নিয়মিত মোবাইল কোর্ট পরিচালনাসহ সর্বক্ষেত্রে পাটের ব্যবহার চালু করার ব্যবস্থা গ্রহণ করতে হবে। | ১। **বিজ্ঞ অতিরিক্ত জেলা ম্যাজিস্ট্রেট, মুন্সীগঞ্জ**  ২। জেলা পাট উন্নয়ন কর্মকর্তা, মুন্সীগঞ্জ |
| **৫২** | বন বিভাগঃ সহকারী বন সংরক্ষক জানান, ২০২০-২১ অর্থ বছরে জনসাধারণের মাঝে বিক্রয় বিতরণের জন্য ৬৫,০০০ টি ফলদ, বনজ, ভেষজ চারা ৯ টাকা সরকারি মূল্যে বিক্রয় কার্যক্রম চলমান। রাস্তার পাশে ঝুঁকিপূর্ণ গাছপালা অপসারণের জন্য কার্যক্রম গ্রহণ করা হচ্ছে মর্মে জানান। | মুজিব বর্ষ উপলক্ষ্যে বরাদ্দকৃত চারা সঠিকভাবে বিতরণ এবং রোপণের ব্যবস্থা করতে হবে। | ১। সহকারী বন সংরক্ষক,মুন্সীগঞ্জ |
| **৫৩** | পরিসংখ্যান বিভাগঃউপ-পরিচালক, জেলা পরিসংখ্যান কর্মকর্তা, মুন্সীগঞ্জ বলেন, জুন ২০২১ মাসে মুন্সীগঞ্জ সদর ও ধলাগাঁও বাজার হতে CPI (Consumer Price Index) এর জন্য সংগৃহীত তথ্য-উপাত্ত বিবিএস সদর দপ্তরে প্রেরণ করা হয়েছে যার সাহায্যে মাসিক মূল্যস্ফীতি তৈরীপূর্বক মাননীয় পরিকল্পনা মন্ত্রী মহোদয় প্রতি মাসের প্রথম সপ্তাহে সংবাদ সম্মেলনে তা উপস্থাপন করে থাকেন। সভাপতি বর্তমানে পরিচালিত শুমারী কার্যক্রমসমূহ সুষ্ঠু ও সুন্দরভাবে সম্পন্ন করার অনুরোধ জানান। | সকল ধরণের শুমারীকার্যক্রম সুষ্ঠু ও সুন্দরভাবে সম্পন্ন করতে হবে। | ১। উপ-পরিচালক, জেলা পরিসংখ্যান অফিস, মুন্সীগঞ্জ |
| **৫৪** | জেলা তথ্য অফিসঃজেলা তথ্য অফিসার, মুন্সীগঞ্জ জানান, আলোচ্য মাসে করোনা ভাইরাস সংক্রান্ত সচেতনতামূলক প্রচার-৩০টি। দাপ্তরিক অন্যান্য কার্যক্রম স্বাভাবিকভাবে চলছে। সভাপতি বলেন করোনার প্রাদুর্ভাবের কারণে স্বাস্থ্যবিধি মেনে চলার জন্য জনসচেতনামূলক মাইকিং অব্যাহত রাখতে হবে।সরকারের উন্নয়নমূলক কার্যক্রমগুলো অধিক প্রচার-প্রচারণা করার ব্যবস্থা করতে হবে। এছাড়াও বাণিজ্য মন্ত্রণালয় হতে প্রাপ্ত কোরবানীর পশুর চামড়া সংরক্ষণের বিষয়ে প্রাপ্ত ভিডিওগুলো অধিক প্রচারের ব্যবস্থা করতে হবে। | ১। সরকারের নির্দেশনা যথাযথভাবে প্রচারের ব্যবস্থাসহ করোনার প্রাদুর্ভাব মোকাবেলায় সরকারি নির্দেশনা বাস্তবায়নের লক্ষ্যে জেলা ও উপজেলা পর্যায়ে প্রচার ও প্রচারণা চালাতে হবে।  ২। সরকারের উন্নয়নমূলক কার্যক্রমগুলো অধিক প্রচার-প্রচারণা করতে হবে। | ১। জেলা তথ্য অফিসার, মুন্সীগঞ্জ  ২। দপ্তর প্রধান, জেলা কার্যালয় (সকল বিভাগ), মুন্সীগঞ্জ |
| **৫৫** | পরিবেশ অধিদপ্তরঃউপ-পরিচালক, পরিবেশ অধিদপ্তর, মুন্সীগঞ্জ জানান,জুন২০২১ মাসে বিভিন্ন শিল্প প্রতিষ্ঠানের অনুকূলে পরিবেশগত ছাড়পত্র প্রাপ্তির জন্য ১০ টি আবেদন দাখিল করা হয়। বিভিন্ন শিল্প প্রতিষ্ঠানের অনুকূলে শর্ত সাপেক্ষে ৪ টি ছাড়পত্র নবায়ন করা হয়েছে। আলোচ্য মাসে পরিবেশগত ছাড়পত্র ফি ও ছাড়পত্র নবায়ন বাবদ রাজস্ব আদায় হয়েছে ৮,৪৯,১২৫/- টাকা। ১৬টি শিল্প কারখানা/প্রকল্প পরিদর্শন করেন। তিনি আরও বলেন, শিল্প কারখানাগুলো হতে সরাসরি বর্জ্যগুলো সরাসরি নদীতে নিঃসরণ করা হচ্ছে। এ বিষয়ে প্রয়োজনীয় ব্যবস্থা গ্রহণ করা হবে। সভাপতি মুন্সীগঞ্জ জেলা ক্লিন ও পরিবেশ বান্ধব করা ক্ষেত্রে প্রয়োজনীয় সহযোগিতার অনুরোধ জানান। | ১।পরিবেশের ভারসাম্য বিনষ্টকারীদের বিরুদ্ধে মোবাইল কোর্ট-এর মাধ্যমে আইনগত ব্যবস্থা গ্রহণ করতে হবে।  ২। নদীতে সুয়ারেজ লাইন সংযোগ প্রদানকারী কল-কারখানার বিরুদ্ধে কঠোর শাস্তিমূলক ব্যবস্থা গ্রহণ করতে হবে। | ১। উপজেলা নির্বাহী অফিসার (সকল), মুন্সীগঞ্জ  ২। উপ-পরিচালক, পরিবেশ অধিদপ্তর, মুন্সীগঞ্জ |
| **৫৬** | পল্লী বিদ্যুৎ সমিতি, মুন্সীগঞ্জঃ,কার্যপত্র হতে জানা যায়, জুন ২০২১ পর্যন্ত মোট গ্রাহক সংখ্যা ৪,৪০,০২৭ জন, মোট রেভিনিউ ৫৫৭,১০,০৭,০৫৬.৫৫ টাকা এবং আদায় ১০১.৮৩%। বকেয়া বিদ্যুৎ বিলের জন্য এ পর্যন্ত ৬৬০টি সিআর মামলা দায়ের করা হয়েছে। তন্মধ্যে ৫২৭টি নিষ্পত্তি হয়েছে এবং ১৩৯টি চলমান। এ জেলায় বিভিন্ন প্রতিষ্ঠানে সর্বমোট ৩২,২১,৪২২/- টাকা বিদ্যুৎ বিল বকেয়া রয়েছে। রাস্তার উপর থেকে পোল স্থানান্তর ০৬টি, ঝুঁকিযুক্ত লাইন ঝুঁকিমুক্তকরণ ৫৯টি স্পটে। এ জেলায় শতভাগ বিদ্যুৎতায়ন সম্পন্ন হয়েছে। মেয়র, মুন্সীগঞ্জ পৌরসভা ক্রীড়া সংস্থা ও পৌরসভায় বৈদ্যুতিক খুটিতে বাল্বের বিল বাণিজ্যিক হারে প্রদান না করার জন্য জি.এম, পল্লী বিদ্যূৎকে অনুরোধ করেন।সভাপতি আসন্ন ঈদের সময় নিরবিচ্ছিন্ন বিদ্যুৎ সরবরাহ এবং জেলার হাসপাতালগুলোতে নিরবিচ্ছিন্ন বিদ্যুৎ সরবরাহ নিশ্চিত করার অনুরোধ জানান। | ১। বকেয়া বিদ্যুৎ বিল আদায়ের জন্য প্রয়োজনীয় ব্যবস্থা গ্রহণ করতে হবে এবং বিদ্যুৎ বিলে কোন অসামঞ্জস্যতা থাকলে সেটি দ্রুত নিষ্পত্তি করতে হবে।  ২। আসন্ন ঈদের সময় নিরবিচ্ছিন্ন বিদ্যুৎ সরবরাহ এবং জেলার হাসপাতালগুলোতে নিরবিচ্ছিন্ন বিদ্যুৎ সরবরাহ নিশ্চিত করার | ১। উপজেলা নির্বাহী অফিসার (সকল), মুন্সীগঞ্জ  ২। জি এম,পল্লী বিদ্যুৎ সমিতি, মুন্সীগঞ্জ |
| **৫৭** | তিতাস গ্যাসঃব্যবস্থাপক, তিতাস গ্যাস, বলেন,মুন্সীগঞ্জ এলাকায় শিল্প ২২টি, ক্যাপটিভ পাওয়ার ১১টি, বাণিজ্যিক ২৯টি, আবাসিক মিটারযুক্ত ৪৪টি এবং আবাসিক মিটারবিহীন ১৩৭১৬টি বৈধ গ্রাহকের গ্যাস সংযোগ রয়েছে।সভাপতি বিভাগীয় কার্যক্রম সুষ্ঠুভাবে সম্পন্ন করতে সংশ্লিষ্ট সকলকে অনুরোধ জানান। | আবাসিক এলাকায় নিরবিচ্ছিন্ন গ্যাস সরবরাহের ব্যবস্থা গ্রহণ করতে হবে। | ম্যানেজার  তিতাস গ্যাস, মুন্সীগঞ্জ |
| **৫৮** | টেলিকম(বিটিসিএল): সহকারী ব্যবস্থাপক, বিটিসিএল, মুন্সীগঞ্জ জানান, জুন ২০২১ মাসে নতুন সংযোগ প্রদান-১২ টি, ড্রপওয়ার প্রদান ৬০০ মি. ADSL ইন্টারনেট সংযোগ প্রদান-৪। সভাপতি সকল সরকারি দপ্তরে উচ্চগতি সম্পন্ন ইন্টারনেট সংযোগ প্রদানে ব্যবস্থা গ্রহণের জন্য অনুরোধ জানান। | সকল সরকারি দপ্তরে উচ্চগতি সম্পন্ন ইন্টারনেট সংযোগ প্রদানের প্রয়োজনীয় ব্যবস্থা গ্রহণ করতে হবে। | সহকারী ব্যবস্থাপক টেলিকম (বিটিসিএল) মুন্সীগঞ্জ |
| **৫৯** | জেলা নির্বাচন অফিস, মুন্সীগঞ্জঃ জেলা নির্বাচন অফিসার, মুন্সীগঞ্জ জানান জাতীয় পরিচয়পত্র সেবা সংক্রান্ত কার্যক্রম যেমন- হারানো, সংশোধন ও স্থানান্তরের আবেদন অনলাইনে করা যাচ্ছে এবং নতুন ভোটারদের জাতীয় পরিচয়পত্র নম্বর অনলাইনের মাধ্যমে জানা যায়। এছাড়ও সকলজরুরী সেবা অব্যহত রয়েছে। | বিভাগীয় কার্যক্রম সুষ্ঠুভাবে সম্পন্ন করতে হবে। | জেলা নির্বাচন অফিসার, মুন্সীগঞ্জ |
| **৬০** | জেলা ক্রীড়া অফিস, মুন্সীগঞ্জঃ জেলা ক্রীড়া অফিসার, মুন্সীগঞ্জ জানান , জাতির পিতা বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্নামেন্ট বালক (অনূধ্ব-১৭) ও বঙ্গমাতা শেখ ফজিলাতুন্নেছা মুজিব জাতীয় গোল্ডকাপ ফুটবল টুর্নামেন্ট বালিকা (অনূর্ধ্ব-১৭) মুন্সীগঞ্জ জেলা বিভাগীয় পর্যায়ে খেলায় অংশগ্রহণ করেছে।সভাপতি স্বাস্থ্যবিধি মেনে সকল ক্রীড়া কার্যক্রম চালিয়ে যাওয়ায় অনুরোধ জানান। | করোনা পরিস্থিতিতে সরকারী নির্দেশনা মেনে সকল ধরণের ক্রীড়া প্রতিযোগিতা চলমান রাখতে হবে। | জেলা ক্রীড়া অফিসার, মুন্সীগঞ্জ |
| **৬১** | জেলা নিরাপদ খাদ্য কর্তৃপক্ষ:সভাপতি খাদ্যে ভেজাল মিশ্রণের ব্যাপারে সর্তক থাকার জন্য অনুরোধ করেন এবংহোটেল রেস্টুরেন্টসমূহনিয়মিত পরিদর্শন করার অনুরোধ জানান। এছাড়াও বিভাগীয় কার্যক্রম সুষ্ঠুভাবে সম্পন্ন করার জন্য অনুরোধ জানান। | ১। বিভাগীয় কার্যক্রম সুষ্ঠুভাবে সম্পন্ন করতে হবে।  ২। হোটেল রেস্টুরেন্ট এ অভিযান অব্যাহত রাখতে হবে। | জেলা নিরাপদ খাদ্য অফিসার, মুন্সীগঞ্জ |
| **৬২** | ডিজিটাল প্রযুক্তির সার্বজনীন ব্যবহারঃ গণপ্রজাতন্ত্রী বাংলাদেশ সরকারের ডিজিটাল বাংলাদেশ-২০২১ বাস্তবায়নের লক্ষ্যে সারা দেশব্যাপী গৃহীত কার্যক্রমের ধারাবাহিকতা এ জেলায় বজায় রাখা হয়েছে। এছাড়া ডিজিটাল প্রযুক্তি খাতকে সেবা নির্ভর প্রতিষ্ঠান হিসেবে গড়ে তুলতে হবে। জ্ঞানভিত্তিক ডিজিটাল সমাজ প্রতিষ্ঠায় ডিজিটাল প্রযুক্তি এবং তরুণ জনগোষ্ঠীর মধ্যে সেতুবন্ধন স্থাপনের জন্য সংশ্লিষ্ট সকলকে কার্যকর কর্মসূচি গ্রহণ করতে অনুরোধ করা হয়। সভাপতি বলেন জেলার সকল সরকারি দপ্তরে ই-নথির ব্যবহার বৃদ্ধি করতে হবে। | ১। দপ্তর প্রধানগণ ই-নথির মাধ্যমে কার্যক্রম পরিচালনা করবেন।  ২। স্ব স্ব বিভাগের ওয়েবসাইট হালনাগাদ করবেন। | ১। অতিরিক্ত জেলা প্রশাসক (শিক্ষা ও আইসিটি), মুন্সীগঞ্জ  ২। সকল দপ্তর প্রধান, মুন্সীগঞ্জ |
| **৬৩** | মুজিব বর্ষ উদযাপনঃ মুন্সীগঞ্জ জেলায় জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে ব্যাপক কর্মসূচি গ্রহণ করা হয়েছে। জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে কেন্দ্রীয় যে কর্মসূচি গ্রহণ করা হয়েছে এবং স্ব স্ব মন্ত্রণালয়ের নির্দেশনা মোতাবেক প্রয়োজনীয় ব্যবস্থা নেয়ার জন্য সকলকে অনুরোধ করা হয়। মুজিববর্ষ উপলক্ষে এ জেলায় ৫০৮ টি ঘর নির্মাণের জন্য বরাদ্দ পাওয়া গেছে। নির্মাণ কাজ চলমান। মুজিববর্ষ উপলক্ষে সকল বিভাগের গৃহীত কার্যক্রমের অগ্রগতি প্রতিবেদন এ কার্যালয়ে প্রেরণের জন্য সভায় অনুরোধ করা হয়। | ১। জাতির পিতা বঙ্গবন্ধু শেখ মুজিবুর রহমানের জন্মশত -বার্ষিকী উপলক্ষে সরকারি নির্দেশনা অনুযায়ী সকলকে একসাথে কাজ করতে হবে।  ২। মুজিববর্ষ উপলক্ষে এ জেলার সকল দপ্তরের গৃহীত কার্যক্রমের অগ্রগতি প্রতিবেদন এ কার্যালয়ে দ্রুত প্রেরণ করতে হবে। | ১। সকল দপ্তর প্রধান, জেলা ও উপজেলা পর্যায় এবং সংশ্লিষ্ট সকল শ্রেণী পেশার ব্যক্তিবর্গ  ২। উপজেলা নির্বাহী অফিসার (সকল),  ­­­মুন্সীগঞ্জ |

২. অতিরিক্ত পুলিশ সুপার, মুন্সীগঞ্জ বলেন, উন্নয়নের সাথে আইন শৃঙ্খলা জড়িত। চলমান উন্নয়ন কাজে আইন-শৃঙ্খলাজনিত যে কোন প্রয়োজনে পুলিশ বিভাগ হতে সর্বাত্মক সহযোগিতা করা হবে।

৩. সভাপতি স্বাস্থ্যবিধি মেনে দাপ্তরিক কার্যক্রম পরিচালনা ও সরকারের উন্নয়নমূলক কার্যক্রমের গতি বৃদ্ধি করার অনুরোধ জানান। পরিশেষে উপস্থিত সকলকে অগ্রিম ঈদের শুভেচ্ছা জানিয়ে সভার সমাপ্তি ঘোষণা করেন।

|  |  |
| --- | --- |
|  | স্বাক্ষরিত  কাজী নাহিদ রসুল  জেলা প্রশাসক,মুন্সীগঞ্জ  ও  সভাপতি  জেলা উন্নয়ন সমন্বয় কমিটি  ফোনঃ ৭৬১১১০০  e-mail: [dcmunshiganj@mopa.gov.bd](mailto:dcmunshiganj@mopa.gov.bd) |

স্মারক নং-০৫.৩০.৫৯০০.২০৪.১১.০০১.১৮- (৯০) তারিখ: ০২ আগস্ট ২০২১

# অনুলিপি সদয় অবগতির জন্য প্রেরণ করা হলোঃ

১। মন্ত্রিপরিষদ সচিব, মন্ত্রিপরিষদ বিভাগ, বাংলাদেশ সচিবালয়, ঢাকা।

২। সিনিয়র সচিব, স্থানীয় সরকার, পল্লী উন্নয়ন ও সমবায় মন্ত্রনালয়,বাংলাদেশ সচিবালয়, ঢাকা।

৩। সিনিয়র সচিব, জনপ্রশাসন মন্ত্রণালয়, বাংলাদেশ সচিবালয়, ঢাকা।

৪। সিনিয়র সচিব, যুব ও ক্রীড়া মন্ত্রণালয়, বাংলাদেশ সচিবালয়, ঢাকা।

৫। সচিব, মৎস্য ও প্রাণিসম্পদ মন্ত্রণালয়, বাংলাদেশ সচিবালয়, ঢাকা।

৬। বিভাগীয় কমিশনার, ঢাকা বিভাগ, ঢাকা।

অনুলিপিঃ সদয় অবগতি ও প্রয়োজনীয় ব্যবস্থা গ্রহণের জন্য প্রেরণ করা হলো:

.............................................................................,মুন্সীগঞ্জ

|  |  |
| --- | --- |
|  | স্বাক্ষরিত  অতিরিক্ত জেলা প্রশাসক  মুন্সীগঞ্জ |